ai4bharat/Pralekha huggingface dataset:
பிரதமர் அலுவலகம்
கடந்த மாத மனதின் குரல் அடிப்படையிலான ஒரு கையேட்டை பிரதமர் பகிர்ந்துள்ளார்
கடந்த மாத மனதின் குரல் நிகழ்ச்சியில் விவாதிக்கப்பட்ட தலைப்புகளில் சுவாரஸ்யமான கட்டுரைகள் அடங்கிய சிறு கையேட்டை பிரதமர் திரு நரேந்திர மோடி பகிர்ந்துள்ளார்.
இதுகுறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"அடுத்த வாரம் #MannKiBaat திட்டத்திற்கான பல உள்ளீடுகளைப் பெறுகிறேன். இளைஞர்கள் அதிக எண்ணிக்கையில் தங்கள் கருத்துக்களைப் பகிர்ந்து கொள்வதில் மகிழ்ச்சி அடைகிறேன். கடந்த மாதத்தின் அத்தியாயத்தில் விவாதிக்கப்பட்ட தலைப்புகளில் சுவாரஸ்யமான கட்டுரைகள் அடங்கிய சிறு கையேடு
http://davp.nic.in/ebook/mkbhin2022/index.html"
பிரதமர் அலுவலகம்
17-வது வெளிநாடு வாழ் இந்தியர்களின் தின மாநாட்டிற்கிடையே சுரினாம் அதிபரை பிரதமர் சந்தித்தார்
இந்தூரில் இன்று 17-வது வெளிநாடு வாழ் இந்தியர்களின் தின மாநாட்டிற்கிடையே சுரினாம் அதிபர் திரு சந்திரிகா பெர்சாத் சந்தோகியை பிரதமர் திரு நரேந்திர மோடி சந்தித்தார். அதிபர் சந்தோகி, 2023 ஜனவரி 7 முதல் 14ம் தேதி வரை இந்தியாவில் அதிகாரபூர்வ பயணம் மேற்கொண்டு வருகிறார். 17-வது வெளிநாடு வாழ்இந்தியர்கள் தின மாநாட்டின் சிறப்பு விருந்தினராக கலந்துகொண்டுள்ளார்.
இச்சந்திப்பின்போது, ஹைட்ரோ கார்பன், பாதுகாப்பு, கடற்சார் பாதுகாப்பு, டிஜிட்டல் முன்னெடுப்புகள் உள்ளிட்டவற்றில் ஒத்துழைப்பு குறித்து இரு தலைவர்களும் விவாதித்தனர்.
இந்தியா அளித்த கடன் மூலம் சுரினாம் மறுசீரமைக்கப்பட்டதற்காக, சுரினாம் அதிபர் பாராட்டு தெரிவித்தார்.
2023, ஜனவரி 10 அன்று நடைபெற உள்ள வெளிநாடு வாழ் இந்தியர்கள் மாநாட்டின் நிறைவு நாள் மற்றும் விருது வழங்கும் நிகழ்ச்சியில், குடியரசுத் தலைவர் திருமதி திரௌபதி முர்முவை அதிபர் சந்தோகி சந்தித்து விவாதிக்க உள்ளார்.
பொருளாதார விவகாரங்களுக்கான மத்திய அமைச்சரவைக் குழு
அணைகள் மறுசீரமைப்பு மற்றும் மேம்பாட்டுத் திட்டத்திற்கான திருந்திய மதிப்பீட்டிற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், அணைகள் மறுசீரமைப்பு மற்றும் மேம்பாட்டுத் திட்டத்தை, ரூ.3466 கோடி உலக வங்கி நிதியுதவியுடன் 198 அணைகளின் பாதுகாப்பு மற்றும் செயல்பாட்டுத் திறனை மேம்படுத்துவதற்கான திருத்திய மதிப்பீட்டிற்கு ஒப்புதல் அளிக்கப்பட்டது. இந்த ரூ. 3466 கோடியில், உலக வங்கி ரூ.2628 கோடியையும், இத்திட்டத்தை செயல்படுத்தும் மாநிலங்கள்/அமைப்புகள் ரூ.747 கோடியையும், எஞ்சிய ரூ.91 கோடி மத்திய நீர்வள ஆணையத்தாலும் வழங்கப்படும்.
இத்திட்டத்தை 2018 ஜூலை 1 முதல் 2020 ஜூன் 30 வரை 2 ஆண்டு காலத்திற்கு நீட்டிக்கவும் பின்னேற்பு ஒப்புதல் அளிக்கப்பட்டது.
விவரம் :
தமிழ்நாடு, கேரளா, கர்நாடகா உள்ளிட்ட 7 மாநிலங்களில் உள்ள 198 அணைகளை முழுமையாக சீரமைக்க இத்திட்டம் வகை செய்யும்.
சீரமைக்கப்பட உள்ள அணைகளின் எண்ணிக்கை மற்றும் மதிப்பீட்டுத் தொகை வருமாறு:-
(|
|
திட்டத்தை செயல்படுத்தும் அமைப்பு
|
|
அணைகளின் எண்ணிக்கை
|
|
திட்டத்திற்கான மொத்த தொடக்க செலவினம் 
|
|
திருந்திய மொத்த செலவினம் 
|
|
தமிழ்நாடு நீர்வள ஆதாரத் துறை
|
|
69
|
|
486
|
|
543
|
|
டான்ஜெட்கோ 
|
|
20
|
|
260
|
|
260
சிறுபான்மையினர் நலன் அமைச்சகம்
நமது பாரம்பரிய திட்டம்
நமது பாரம்பரியம் என்ற திட்டம் இந்தியாவில் உள்ள சிறுபான்மையின சமூகங்களின் வளமான பாரம்பரியத்தை பாதுகாக்க உருவாக்கப்பட்டது. தற்போது இந்த திட்டம் பிரதமரின் பாரம்பரிய ஊக்குவிப்பு திட்டத்துடன்  இணைக்கப்பட்டு அதன் ஒரு பகுதியாக செயல்படுத்தப்படுகிறது. 2022-23-ம் ஆண்டு முதல் இது நடைமுறைக்கு வந்துள்ளது. சிறுபான்மையினரின் வாழ்வாதாரத்தை குறிப்பாக, கலைத்திறன் கொண்ட சிறுபான்மையினரின் வாழ்வாதாரத்தை, திறன்மேம்பாடு, கல்வி மற்றும் தலைமைப்பண்பு பயிற்சிகளின் மூலம் மேம்படுத்தி அவர்களது தொழில்முனைவு திறன்களை வளர்ப்பதை மையமாக கொண்டு இத்திட்டம் செயல்படுத்தப்படுகிறது.
இந்த தகவலை மாநிலங்களவையில் எழுத்து மூலம் அளித்த பதிலில் சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜூபின் இரானி தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் நரேந்திர மோடியால் அறிமுகப்படுத்தப்பட்டுள்ள வேளாண் சட்டங்கள் விவசாயிகளுக்கு சுதந்திரத்தை அளிக்கின்றன: மத்திய அமைச்சர் டாக்டர் ஜிதேந்திர சிங்
ஜம்மு-காஷ்மீரின் உதம்பூர் மாவட்டத்தில் உள்ள தெசில் ராம்நகர் பகுதியின் பசந்த்கர் மற்றும் சவுக்கி வட்டாரங்களில் இருக்கும் விவசாயிகள் மற்றும் கிராம தலைவர்கள் உள்ளிட்டவர்களோடு மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று உரையாடினார்.
அவர்களிடையே உரையாடிய அமைச்சர், பிரதமர் திரு நரேந்திர மோடியால் அறிமுகப்படுத்தப்பட்டுள்ள வேளாண் சட்டங்கள் விவசாயிகளுக்கு சுதந்திரத்தை அளிக்கின்றன என்று கூறினார்.
"பயிர்களின் விலையை நிர்ணயிக்கும் சுதந்திரத்தையும், அவற்றை எங்கு வேண்டுமானாலும், யாருக்கு வேண்டுமானாலும் விற்கும் சுதந்திரத்தையும் அளித்து, குறைந்தபட்ச ஆதரவு விலையிலும் விளைபொருட்களை விற்கும் வாய்ப்பையும் இந்த சட்டங்கள் வழங்குகின்றன," என்று அவர் தெரிவித்தார்.
சொந்த லாபத்துக்காக இந்த சட்டங்களை எதிர்ப்பவர்கள், இவற்றை வேளாண் சமூகத்தின் எதிரிகளைப் போலவும், சுரண்டுவர்களுக்கு ஆதரிப்பளிப்பவை போலவும் தவறாக சித்தரிக்கிறார்கள் என்று அவர் கூறினார்.
அப்பாவி விவசாயிகளை அவர்கள் தவறாக வழிநடத்துகின்றனர் என்றும் சமீபத்தில் நாடாளுமன்றத்தில் நிறைவேற்றப்பட்ட வேளாண் சட்டங்களை குறித்து பொய்யான தகவல்களை அவர்கள் பரப்பி வருவதாகவும் அவர் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661801
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 116.54 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 116.54 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.69 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769664
(------
பிரதமர் அலுவலகம்
இந்தோ-பசிபிக் பொருளாதாரக் கட்டமைப்பின் செழுமைக்கான கட்டமைப்பை அறிமுகப்படுத்தும் நிகழ்ச்சியில் பிரதமர் மோடி உரை
டோக்கியோவில் நடைபெற்ற, இந்தோ-பசிபிக் பொருளாதார செழுமைக்கான கட்டமைப்பை  அறிமுகப்படுத்தும் நிகழ்ச்சியில் பிரதமர் மோடி கலந்து கொண்டார்.
இந்நிகழ்ச்சியில் அமெரிக்க அதிபர் ஜோ பைடன், ஜப்பான் பிரதமர் ஃபூமியோ கிஷிடா ஆகியோர் பங்கேற்றனர். மேலும் ஆஸ்திரேலியா, புருனே, இந்தோனேஷியா, கொரிய குடியரசு, மலேசியா, நியூசிலாந்து, பிலிப்பைன்ஸ், சிங்கப்பூர், தாய்லாந்து, வியட்நாம் ஆகிய நாடுகளின் தலைவர்கள் காணொலி காட்சி மூலம் பங்கேற்றனர்.
இந்த நிகழ்ச்சியில் வெளியிடப்பட்ட கூட்டறிக்கை, ஐபிஇஎஃப்-க்குள் உள்ள திட்டமிடப்பட்ட முக்கியக் கூறுகளை எடுத்துகாட்டுகிறது. இந்தோ-பசிபிக் பிராந்தியத்தில் அனைத்து அம்சங்களையும் உள்ளடக்கிய நிலைத்தன்மை, பொருளாதார வளர்ச்சி, நேர்மை மற்றும் போட்டி மனப்பான்மை ஆகியவற்றை மேம்படுத்தும் எண்ணத்துடன் பங்கேற்கும் நாடுகளுக்கு இடையே பொருளாதார கூட்டாண்மையை வலுப்படுத்துவதற்கு ஐபிஇஎஃப் முயற்சி செய்வதாக தெரிவிக்கப்பட்டுள்ளது.
நிகழ்ச்சியில் பேசிய பிரதமர் மோடி, ஐபிஇஎஃப்-பின் அறிவிப்பு, இந்தோ-பசிபிக் அமைப்பிலுள்ள நாடுகளை உலக அளவிலான பொருளாதார வளர்ச்சிக்கு உதவும் இயந்திரமாக மாற்றுவதற்கான ஒரு கூட்டு முயற்சியின் அறிவிப்பு என்று தெரிவித்தார்.
இந்தோ-பசிபிக் நாடுகளிடையேயான வர்த்தக தொடர்புகளில் இந்தியா வரலாற்று ரீதியாகவே முக்கிய பங்காற்றுகிறது. இந்தோ-பசிபிக் பிராந்தியங்களிடையேயான பொருளாதார சவால்களை சமாளிக்க பொதுவான மற்றும் ஆக்கப்பூர்வமான வழிகளை கண்டறிய வேண்டும் என்று பிரதமர் மோடி அழைப்பு விடுத்தார்.
குடியரசுத் தலைவர் செயலகம்
இந்திய அயல்நாட்டுப்பணி பயிற்சி அதிகாரிகள் குடியரசுத் தலைவரை சந்தித்தனர்; பொருளாதார ராஜீய உறவுகள் நாட்டின் முன்னுரிமை என்று குடியரசுத் தலைவர் கூறினார்
2017-ஆம் ஆண்டு குழுவைச் சேர்ந்த இந்திய அயல்நாட்டுப் பணிப் பயிற்சி அதிகாரிகள் இன்று  குடியரசுத் தலைவர் திரு.ராம் நாத் கோவிந்தை குடியரசுத் தலைவர் மாளிகையில் சந்தித்தனர்.
அவர்களிடையே பேசிய குடியரசுத் தலைவர் இந்த பயிற்சி அதிகாரிகள் இந்திய அயல்நாட்டுப் பணியில் மிகுந்த உற்சாகமான காலகட்டத்தில் சேர இருப்பதாக தெரிவித்தார். இந்தியா தனது உலகளாவிய உறவுகளை விரிவுப்படுத்தி வருகிறது. உலகின் ஒவ்வொரு பகுதியிலும் நமக்கு அக்கறை உள்ள விஷயங்களை ஏற்படுத்தி பாதுகாத்து வருகிறோம். பயங்கரவாதத்திற்கு எதிரான போர், பருவநிலை மாற்றத்தை எதிர்கொள்வதற்கான முயற்சிகளை முடுக்கி விடுதல் உள்ளிட்ட உலக அமைதி, பாதுகாப்பு, முன்னேற்றம் ஆகியவற்றை பாதிக்கும் முக்கிய விஷயங்களில் முன்னின்று வழிநடத்தி வருகிறோம். நாட்டின் அபிலாஷைகள் இந்திய வெளிநாட்டுப் பணி அதிகாரிகளின் மேல் புதிய பொறுப்புக்களை ஏற்படுத்தியுள்ளது. இந்நிலையில் இந்த பயிற்சி அதிகாரிகள் சந்தர்ப்பங்களை சிறப்பாக பயன்படுத்திக்கொள்வார்கள் என்ற நம்பிக்கை தமக்கு இருப்பதாக குடியரசுத் தலைவர் கூறினார்.
இன்றைய நன்கு இணைக்கப்பட்ட உலகில் ராஜீயப் பணி, உள்நாட்டு செயல்பாடுகளின் இன்றியமையாத பகுதியாக உருவெடுத்துள்ளது என்று குடியரசுத் தலைவர் கூறினார். தூய்மையான எரிசக்தி, டிஜி்ட்டல் இந்தியா, திறன் இந்தியா, இந்தியாவில் தயாரிப்போம் அல்லது அதிவேக ரயில் கட்டமைப்பு ஏற்படுத்துதல் போன்ற நாட்டின் வளர்ச்சி மற்றும் மேம்பாடு குறித்த ஒவ்வொரு அம்சத்திலும் சர்வதேச இணைப்பு ஒன்று இருக்கும் என்று அவர் கூறினார். இந்நிலையில், பொருளாதார ராஜீய உறவுகள் நமது முன்னுரிமை என்று அவர் தெரிவித்தார்.
மேலும் விவரங்களுக்கு www.pib.nic.in என்ற வலை தளத்தைப் பார்க்கவும்.
----
(Visitor Counter : 124
பாதுகாப்பு அமைச்சகம்
மலபார் பயிற்சி -23 நிறைவு
ஆஸ்திரேலியாவின் சிட்னி கிழக்குக் கடற்கரையில் மலபார் பயிற்சியின் 27 வது கட்டம் 2023, ஆகஸ்ட் 21 அன்று நிறைவடைந்தது. இந்தப் பயிற்சியில் இந்தியக் கடற்படை , ராயல் ஆஸ்திரேலியக் கடற்படை , ஜப்பான் கடல்சார் தற்காப்புப் படை , அமெரிக்கக் கடற்படை  ஆகியவற்றின் கப்பல்கள், நீர்மூழ்கிக் கப்பல்கள் மற்றும் விமானங்கள் பங்கேற்றன. மலபார் 23 பயிற்சி, 2023 ஆகஸ்ட் 11-15 வரை துறைமுகக் கட்டம், 2023 ஆகஸ்ட் 16-21 வரை கடல் கட்டம் என இரண்டு கட்டங்களாக நடத்தப்பட்டது.
இந்தியக் கடற்படையைப் பிரதிநிதித்துவப்படுத்தி உள்நாட்டில் தயாரிக்கப்பட்ட ஐ.என்.எஸ் கொல்கத்தா போர்க்கப்பல், ஐ.என்.எஸ் சஹ்யாத்ரி போர்க்கப்பல், பி 8 ஐ கடல் ரோந்து விமானங்கள் ஆகியவை பங்கேற்றன. ரான் கப்பல்களான எச்.எம்.ஏ.எஸ் சவுல்ஸ் மற்றும் எச்.எம்.ஏ.எஸ் பிரிஸ்பேன், யு.எஸ்.எஸ் ரஃபேல் பெரால்டா, ஜே.எஸ்.ஷிரானுய், நீர்மூழ்கிக் கப்பல்கள், போர் விமானங்கள், கடல் ரோந்து விமானங்கள், கப்பல் மூலம் வரும் ஹெலிகாப்டர்கள் ஆகியவையும் இதில் பங்கேற்றன.
கப்பல்கள் சிட்னி துறைமுகத்தில் இருந்து கடல் பகுதிக்கு புறப்பட்டபோது, விமானங்கள் ஆர்ஏஏஎஃப் அம்பர்லி பிரிஸ்பேனிலிருந்து இயக்கப்பட்டன. அங்கு ஐஎன், ஆர்ஏஏஎஃப் மற்றும் அமெரிக்க பி -8 ஊழியர்கள் சம்பந்தப்பட்ட பி -8 ஐ விமானங்கள் நிறுத்தப்பட்டிருந்தன.
இந்தப் பயிற்சி நான்கு கடற்படைகளும் ஒருங்கிணைந்த சக்தியாக இணைந்து செயல்படும் திறனை மீண்டும் உறுதிப்படுத்தியது மட்டுமின்றி, கூட்டுப் பயிற்சி மற்றும் பரஸ்பர புரிதல் மூலம் கடல்சார் பாதுகாப்பு மற்றும் பிராந்திய நிலைத்தன்மைக்கான பகிரப்பட்ட உறுதிப்பாட்டையும் எடுத்துக்காட்டியது.
அனைவருக்கும் அமைதி மற்றும் பாதுகாப்பை ஊக்குவிக்கும் சுதந்திரமான, வெளிப்படையான மற்றும் அனைவரையும் உள்ளடக்கிய இந்தோ-பசிபிக்கை உறுதி செய்வதற்கான வலுவான ஒத்துழைப்பு, பகிரப்பட்ட மதிப்புகள் மற்றும் பங்கேற்கும் நான்கு நாடுகளின் கூட்டுத் திறனை ஐந்து நாட்கள் நடைபெற்ற மலபார் பன்முகப் பயிற்சிகள் தெளிவாக வெளிப்படுத்தின.
ஜல்சக்தி அமைச்சகம்
பஞ்சாப்பில் ஜல் ஜீவன் இயக்கம் முழு வீச்சில் அமல் -மத்திய அரசின் ஜல் ஜீவன் இயக்கத்தை பஞ்சாப் அரசு முழு வீச்சில் அமல்படுத்தி வருகிறது.
2022-ஆம் ஆண்டுக்குள் கிராமங்களில் உள்ள அனைத்து குடும்பங்களுக்கும் குழாய் வாயிலாக குடிநீர் வழங்குவதற்கான இலக்கை பஞ்சாப் நிர்ணயித்துள்ளது. இது தவிர 2020-21-ஆம் ஆண்டுக்குள் 7.06 லட்சம் குடும்பங்களுக்கு குடிநீர் இணைப்புகள் வழங்கவும் மாநில அரசு திட்டமிட்டுள்ளது. ஜல் ஜீவன் இயக்கமானது மாநில அரசின் பங்களிப்புடன் கிராமத்தினரின் வாழ்கைத் தரத்தை உயர்த்த குறிப்பாக பெண்கள்& குழந்தைகள் நல்ல வாழ்க்கை தரத்தை பெறுவதை நோக்கி பணியாற்றுகிறது.
2024ம் ஆண்டுக்குள் நாடு முழுவதும் கிராமங்களில் உள்ள ஒவ்வொரு குடும்பத்தினரும் குழாய் மூலம் குடிநீர் பெறுவதற்கான குடிநீர் இணைப்பை வழங்குவதை நோக்கமாகக் கொண்ட இந்த முதன்மையான திட்டம் மாநிலங்களின் பங்கெடுப்புடன் ஜல் ஜீவன் இயக்கம் என்ற பெயரில் மத்திய அரசால் அமல்படுத்தப்படுகிறது. நீண்டகால அடிப்படையில் முறையான நிர்ணயிக்கப்பட்ட தரத்தில் நாள் ஒன்றுக்கு தனிநபர் ஒருவருக்கு 55 லிட்டர்கள் என்ற சேவை அளவில் பாதுகாப்பான குடிநீர் ஒவ்வொரு கிராமப்புற வீட்டுக்கும் கிடைப்பதை உறுதி செய்வதே இந்த திட்டத்தின் நோக்கமாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1672627
எரிசக்தி அமைச்சகம்
இந்திய – ஸ்கேண்டினேவிய தலைமைத்துவ மாநாடு மற்றும் பயிலரங்கை தேசிய அனல்மின் கழக வணிகப்பள்ளி நடத்தியது
தேசிய அனல்மின் கழக வணிகப்பள்ளி தனது நொய்டா வளாகத்தில் 2023, ஜூன் 6 அன்று இந்திய – ஸ்கேண்டினேவிய தலைமைத்துவ மாநாடு மற்றும் பயிலரங்கை நடத்தியது. பேரிடர் கட்டுப்படுத்துதல், சமூக அதிகாரமளித்தல், எரிசக்திப் பயன்பாடு மற்றும் புகை வெளியேற்றத்தை குறைத்தல், உயர் நிர்வாக கல்வி போன்ற துறைகளில் முன்னணியினர், இருதரப்பு மற்றும் பலதரப்பு அமைப்புகள், ஆராய்ச்சி அமைப்புகளைச் சேர்ந்தவர்கள் என 150 பேர் இந்த நிகழ்வில் பங்கேற்றனர்.
இந்த நிகழ்ச்சியில் தலைமையுரையாற்றிய தேசிய அனல் மின் கழக தலைவர் மற்றும் நிர்வாக இயக்குநர் திரு குர்தீப் சிங், இந்தியா தனது வளர்ச்சிக்கான விருப்பங்களை நிறைவேற்றுவதில் தேசிய அனல் மின் கழகத்தின் தொலைநோக்குப் பார்வை உதவியாக இருக்கிறது என்றார். ஜி20-ல் இந்தியாவின் முக்கியத்துவம் வாய்ந்த பங்களிப்பு என்பது தேசிய, பிராந்திய மற்றும் உலகளாவிய நிலையில் பொருத்தமான பொருளாதார மற்றும் சுற்றுச்சூழல் ஆதாயங்களை உறுதி செய்யும் என்றும் அவர் கூறினார்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் - https://pib.gov.in/PressReleasePage.aspx?PRID=1930388
பொருளாதார விவகாரங்களுக்கான மத்திய அமைச்சரவைக் குழு
2023-24 சக்கரைப் பருவத்தில் கரும்பு விவசாயிகளுக்கு சர்க்கரை ஆலைகள் வழங்க வேண்டிய நியாயமான விலைக்கு அரசு ஒப்புதல்
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டத்தில் 2023-24-ம் ஆண்டு சர்க்கரைப் பருவத்திற்கான  நியாயமான விலை நிர்ணயத்துக்கு ஒப்புதல் வழங்கப்பட்டுள்ளது. கரும்பு விவசாயிகளுக்கு சர்க்கரை ஆலைகள் 10.25 சதவீத பிழிதிறன் கொண்ட கரும்புக்கு குவிண்டாலுக்கு ரூ. 315 என நிர்ணயிக்கப்பட்டுள்ளது. ஒவ்வொரு 0.1 சதவீத பிழி திறன் அதிகரிப்புக்கு குவிண்டாலுக்கு ரூ.3.07 உயர்த்தி வழங்க ஒப்புதல் அளிக்கப்பட்டுள்ளது.
மேலும், கரும்பு விவசாயிகளின் நலனைப் பாதுகாப்பதைக் கருத்தில்கொண்டு, 9.5 சதவீத சர்க்கரை கட்டுமானத்திற்கும் கீழே உள்ள கரும்புக்கு எந்தவித விலைக் குறைப்பும் செய்யக் கூடாது என அரசு முடிவெடுத்துள்ளது. அத்தகைய விவசாயிகளுக்கு குவிண்டாலுக்கு ரூ.291.97 வழங்கப்படும். நடப்பு 2022-23 சர்க்கரைப் பருவத்தில் குவிண்டாலுக்கு ரூ. 282.12 வழங்கப்படுகிறது.
இந்தப் பருவத்திற்கான கரும்பு உற்பத்திச் செலவு குவிண்டாலுக்கு ரூ. 157-ஆக உள்ளது. தற்போது நிர்ணயிக்கப்பட்டுள்ள விலை உற்பத்திச் செலவை விட 100.6 சதவீதம் அதிகமாகும். நடப்பு பருவத்தைவிட 2023-24 பருவத்திற்கான விலை 3.28 சதவீதம் அதிகமாகும்.
2023-24 பருவத்தில், 2023 அக்டோபர் 1 முதல் விவசாயிகளிடமிருந்து கரும்பு கொள்முதல் செய்வதற்கு இந்த விலைப் பொருந்தும். இந்த சர்க்கரைத்துறை மிக முக்கியமான விவசாயம் சார்ந்த துறையாக உள்ளது. இது 5 கோடி கரும்பு விவசாயிகளுக்கும், அவர்களைச் சார்ந்திருப்போருக்கும் வாழ்வாதாரம் வழங்கி வருகிறது. மேலும் சர்க்கரை ஆலைகளில், பணிபுரியும் 5 லட்சம் தொழிலாளர்களும், கரும்பு அறுவடை மற்றும் போக்குவரத்தில் பங்கேற்கும் தொழிலாளர்களுக்கும் இதனால் பயன்கிட்டும்.
பின்னணி
2022-23 நடப்பு கரும்பு பருவத்தில், ரூ. 1,11,366 கோடி மதிப்பிலான 3,353 லட்சம் டன் கரும்பை சர்க்கரை ஆலைகள் கொள்முதல் செய்துள்ளன. குறைந்தபட்ச ஆதரவு விலையில், நெல் கொள்முதல் நடைபெறுவதற்கு அடுத்தபடியாக 2-வது பெரிய கொள்முதல் இதுவாகும். விவசாயிகள் நலனுக்கு உகந்த நடவடிக்கைகள் மூலம் கரும்பு விவசாயிகளுக்கு உரிய காலத்தில் அவர்களது பங்கைப் பெறுவதை அரசு உறுதிசெய்யும்.
பிரதமர் அலுவலகம்
கனடா நாட்டுப் பிரதமர் மேதகு ஜஸ்டின் ட்ரூடோவிடமிருந்து பிரதமருக்கு தொலைபேசி அழைப்பு
கனடா நாட்டுப் பிரதமர் மேதகு ஜஸ்டின் ட்ரூடோவிடமிருந்து பிரதமர் திரு நரேந்திர மோடிக்கு இன்று தொலைபேசி அழைப்பு வந்தது.
இந்தியாவிலிருந்து, கொவிட்-19 தடுப்பு மருந்துகள் கனடாவுக்கு தேவைப்படுவது குறித்து திரு.ட்ரூடோ பிரதமரிடம் தெரிவித்தார். ஏற்கனவே பல நாடுகளுக்கு உதவி செய்தது போலவே, கனடாவின் தடுப்பூசிப் பணிகளுக்கும், இந்தியா அனைத்து வித உதவிகளையும் செய்யும் என்று பிரதமர், கனடப் பிரதமரிடம் உறுதியளித்தார்.
கொவிட்-19ஐ உலகம் வெற்றிகரமாக சமாளிக்குமானால், அதில் கணிசமான பங்கு, இந்தியாவின் அளப்பரிய மருந்துப் பொருள் உற்பத்திக்கும், இந்த உற்பத்தித் திறனை உலகத்துடன் பகிர்ந்து கொண்ட பிரதமர் திரு மோடியின் தலைமைத்துவத்துக்கும் தான் உள்ளது என்று பிரதமர் திரு ட்ரூடோ பாராட்டினார். பிரதமர் திரு ட்ரூடோவுக்கு நன்றி கூறினார்.
முக்கியமான பல புவி-அரசியல் விசயங்களில் இந்தியாவுக்கும், கனடாவுக்கும் பொதுவான கருத்து இருப்பதை இரு தலைவர்களும் உறுதிப்படுத்தினர். பருவநிலை மாற்றம், பெருந்தொற்றினால் ஏற்பட்டுள்ள பொருளாதார தாக்கங்கள் போன்ற உலகளாவிய சவால்களை எதிர்கொள்வதில் இரண்டு நாடுகளும் நெருக்கமாக இணைந்து செயல்படுவது தொடரும் என்று இருவரும் ஒப்புக் கொண்டனர்.
இந்த ஆண்டின் பிற்பகுதியில் முக்கியமான பல சர்வதேச அரங்குகளில் இருவரும் சந்திக்கும் வாய்ப்புகளையும், இருதரப்பு நலன் சார்ந்த அனைத்து விசயங்கள் குறித்து ஆலோசனை நடத்துவதையும், எதிர்நோக்கி இருப்பதாக இருவரும் தெரிவித்தனர்.
(
சுற்றுச்சூழல் மற்றும் வனத்துறை அமைச்சகம்
மிகவும் மதிப்புமிக்க மற்றும் செயலாக்க கூட்டிணைவுக்கானது பிரிக்ஸ் அமைப்பு: திரு.பிரகாஷ் ஜவடேகர்
ரஷ்யாவின் தலைமையில் காணொலிக் காட்சி வாயிலாக, 2020 ஜூலை 30-ந் தேதி அன்று நடைபெற்ற 6-வது பிரிக்ஸ் சுற்றுச்சூழல் அமைச்சர்கள் மாநாட்டில், ஐந்து பிரிக்ஸ் நாடுகளைச் சேர்ந்த  சுற்றுச்சூழல் அமைச்சர்கள் கலந்து கொண்டனர்.
இந்தக் குழுவுக்கு இந்தியா மிகுந்த முக்கியத்துவம் அளிப்பதாக, இந்தியாவின் சார்பில் பங்கேற்ற மத்திய சுற்றுச்சூழல் அமைச்சர் திரு.பிரகாஷ் ஜவடேகர் தெரிவித்தார். பிரிக்ஸ் நாடுகளின் விருப்பங்கள் ஒன்று போல இருப்பதாகக் கூறிய அவர், நிலைத்த வளர்ச்சிக்கான குறிக்கோள்களை எட்டுவதற்கு இந்த நாடுகள் தமது சிறந்த செயல்முறைகளைப் பகிர்ந்து கொள்ள வேண்டும் என்றும் கோரிக்கை விடுத்தார்.
பிரிக்ஸ் அமைப்பின் கீழ் முன்னெடுக்கப்பட்ட பல்வேறு முயற்சிகளை நடைமுறைப்படுத்த வேண்டியதன் அவசியத்தை வலியுறுத்திய மத்திய சுற்றுச்சூழல் அமைச்சர், பிரிக்ஸ் புரிந்துணர்வு ஒப்பந்தத்தை விரைவாக நடைமுறைப்படுத்த வேண்டும் என்றார். சுற்றுச்சூழல் நிர்வாகத்தில், பிரிக்ஸ் நாடுகளின் சிறந்த செயல்முறைகளை எடுத்துக்காட்டுவதற்கான தளத்தை இந்தியா உருவாக்க முடியும் என்றும் அவர் தெரிவித்தார்.
நிலைத்த நகர்ப்புற நிர்வாகம், கடலில் சேரும் குப்பைகள், காற்று மாசுபாடு மற்றும் நதிகளை தூய்மைப்படுத்துவது ஆகிய அம்சங்களில் இந்தியா மேற்கொண்ட முயற்சிகளை திரு.ஜவடேகர் விரிவாக எடுத்துரைத்தார். காற்று மாசுபாட்டைக் கட்டுப்படுத்துவதற்கு இந்தியா மேற்கொண்ட நடவடிக்கைகளை சுட்டிக்காட்டிய அவர், 2015-ல் காற்று தரக் குறியீட்டை அறிமுகப்படுத்தி 10 நகரங்களில் காற்றின் தரத்தை மதிப்பிடும் முயற்சியானது, இன்று 122 நகரங்களுக்கு விரிவுபடுத்தப்பட்டுள்ளதாக அவர் கூறினார். தூய்மையான காற்றுக்கான தேசியத் திட்டத்தை 2019-ல் இந்தியா துவக்கியிருப்பதாகத் தெரிவித்த திரு.பிரகாஷ் ஜவடேகர், 2024 ஆம் ஆண்டுக்குள் நுண்துகள் மாசுபாட்டை 20 முதல் 30 விழுக்காடு  குறைப்பதே இதன் குறிக்கோள் என்று கூறினார்.
சுகாதாரம் மற்றும் குடும்ப நலத்துறை அமைச்சகம்
இரண்டு கோடிக்கும் அதிகமான கொவிட் தடுப்பூசிகள் மாநிலங்களிடமும், யூனியன் பிரதேசங்களிடமும் கையிருப்பு
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 21,96,49,280 டோஸ் தடுப்பூசிகள்  பயன்படுத்தப்பட்டுள்ளன.
சுமார் இரண்டு கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723959
----
(
சுகாதாரம் மற்றும் குடும்ப நலத்துறை அமைச்சகம்
சர்வதேச நாடுகளும், அமைப்புகளும் அளித்துள்ள கொவிட் நிவாரண உதவிகளின் விவரங்கள்
கொவிட் தொற்றின் பாதிப்பு பெரும் மடங்கு நாட்டில் உயர்ந்திருப்பதால் கடந்த ஏப்ரல் 27-ஆம் தேதி முதல் பல்வேறு நாடுகளும், அமைப்புகளும் நிவாரண மருத்துவ உபகரணங்கள் மற்றும் கருவிகளை வழங்கி வருகின்றன.
2021 ஏப்ரல் 27 முதல் மே 26 வரை பல்வேறு நாடுகள் மற்றும் அமைப்புகள் அனுப்பிய 18,006 பிராணவாயு செறிவூட்டிகள், 19,085 பிராணவாயு சிலிண்டர்கள், 19 பிராணவாயு உற்பத்திக் கருவிகள், 14,514 செயற்கை சுவாசக் கருவிகள், சுமார் 7 லட்சம் ரெமிடெசிவிர் குப்பிகள், 12 லட்சம் ஃபேவிபிரவிர் மாத்திரைகள் ஆகியவை மாநிலங்களுக்கும், யூனியன் பிரதேசங்களுக்கும் வழங்கப்பட்டுள்ளன.
2021 மே 25/26 அன்று சிங்கப்பூர், ப்ரூனை, ஓமன், ஒன்டாரியோ , எகிப்து, சிங்கப்பூர் ரெட்கிராஸ் சொசைட்டி, சேவா இண்டர்நேஷனல் , சுவிஸ் இண்டியா சேம்பர் ஆஃப் காமர்ஸ், ஃபோரம் ஆஃப் இண்டியன் ப்ரொஃபஷனல் , வோக்ஸ்வேகன்  ஆகியவற்றிடமிருந்து பெறப்பட்ட முக்கியப் பொருட்கள்:
• பிராணவாயு செறிவூட்டிகள்: 155
• பிராணவாயு சிலிண்டர்கள்: 900
• செயற்கை சுவாசக் கருவிகள்: 1,045
பல்வேறு நாடுகள் மற்றும் அமைப்புகளிடமிருந்து வழங்கப்படும் பொருட்கள் மாநிலங்களுக்கும், யூனியன் பிரதேசங்களுக்கும் துரிதகதியில் அனுப்பி வைக்கப்படுகின்றன.
இதனை பிரத்தியேக ஒருங்கிணைப்பு மையத்தின் வாயிலாக மத்திய சுகாதார அமைச்சகம் விரிவாகக் கண்காணித்து வருகின்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722111
சுற்றுலா அமைச்சகம்
ஊரக சுற்றுலாவை இந்தியாவில் மேம்படுத்துவதற்கான தேசிய வரைவு திட்டம் குறித்த கருத்துகளை சுற்றுலா அமைச்சகம் வரவேற்கிறது
தற்சார்பு இந்தியா லட்சியத்தை அடைவதற்கான நடவடிக்கையாகவும், உள்ளூர் தொழில்களுக்கு ஊக்கமளிக்கும் விதமாகவும், ஊரக சுற்றுலாவை ஊக்கப்படுத்துவதற்கான தேசிய வரைவு திட்டம் ஒன்றை சுற்றுலா அமைச்சகம் தயாரித்துள்ளது.
சுற்றுலா அமைச்சகத்தின் https://tourism.gov.in/ இணையதளத்தில் “what’s new” பிரிவிலோ அல்லது https://tourism.gov.in/sites/default/files/202106/Draft%20Strategy%20for%20Rural%20Tourism%20June%2012.pdf எனும் இணைய இணைப்பின் மூலமாகவோ வரைவு கொள்கையை காணலாம்.
கொள்கையை இறுதி செய்வதற்கு முன் அது குறித்த கருத்துகள் மற்றும் ஆலோசனைகளை சுற்றுலா அமைச்சகம் வரவேற்கிறது: js.tourism[at]gov[dot]in, bibhuti.dash72[at]gov[dot]in, prakash.om50[at]nic[dot]in ஆகிய மின்னஞ்சல் முகவரிகளுக்கு 2021 ஜூன் 30-குள் கருத்துகள் மற்றும் ஆலோசனைகளை அனுப்பலாம்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleseDetail.aspx?PRID=1728230
பெண்கள் மற்றும் குழந்தை நலன் அமைச்சகம்
சொந்தமாக ஒரு வீடு என பொருள்படும் ஸ்வதார் கிரஹ் திட்டம்
மத்திய மகளிர் மற்றும் குழந்தைகள் மேம்பாட்டு அமைச்சகம் சொந்தமாக ஒரு வீடு என பொருள்படும் ஸ்வதார் கிரஹ் திட்டத்தை செயல்படுத்தி வருகிறது. இதன்படி மிகச் கடுமையாக சூழ்நிலைகளில் பாதிக்கப்பட்ட பெண்களின் மறுவாழ்வு பணிகள் மேற்கொள்ளப்பட்டு அவர்கள் கண்ணியத்துடன் வாழ வகை செய்யப்படுகிறது. இத்திட்டத்தின்படி தங்குவதற்கு இடம், உணவு, உடை, மருத்துவ வசதி போன்றவற்றுடன் பொருளாதார மற்றும் சமூகப் பாதுகாப்பும் வழங்கப்படுகிறது.
ஸ்வதார் கிரஹ் திட்டத்தின் கீழ் நிதியுதவி பெறவிரும்பும் அரசுசாரா அமைப்புகளுக்குச் சில நிபந்தனைகளையும் அமைச்சகம் விதித்துள்ளது.
இந்த நிபந்தனைகளை நிறைவு செய்யும் அமைப்புகள் சமர்ப்பிக்கும் விண்ணப்பங்களை மாநில / யூனியன் பிரதேச அரசுகள் திட்ட அனுமதி வழங்கும் குழுவிடம் சமர்ப்பிக்கும். இந்தக் குழுவுக்கு சம்பந்தப்பட்ட மாநிலங்கள் / யூனியன் பிரதேசங்களின் மகளிர் குழந்தைகள் மேம்பாட்டுத்துறைச் செயலாளர் தலைவராக இருப்பார். இத்தகைய விண்ணப்பங்கள் அனைத்தையும் மாநில / யூனியன் பிரதேச அரசுகள் தொகுத்து மத்திய மகளிர் குழந்தைகள் மேம்பாட்டு அமைச்சகத்திற்கு தங்கள் பரிந்துரைகளுடன் ஒவ்வொரு ஆண்டும் செப்டம்பர் 30ம் தேதிக்குள் அனுப்பி வைக்க வேண்டும். இவற்றின் அடிப்படையில் மத்திய அரசு திட்டங்களை அனுமதித்து அதற்குரிய நிதியை அடுத்த நிதியாண்டு பட்ஜெட்டில் ஒதுக்கீடு செய்யும்.
ஸ்வதார் கிரஹ் திட்டம் பயனாளிகளுக்கு அவர்களது வங்கிக் கணக்கில் நேரடியாக செலுத்தும் முறையை கடைப்பிடிக்கும் திட்டமாகும். இதுகுறித்த அரசிதழ் அறிக்கை வெளியிடப்பட்டு மாநில / யூனியன் பிரதேச அரசுகளுக்கு அனுப்பி வைக்கப்பட்டுள்ளது.
மக்களவையில் இன்று  கேள்விக்கு எழுத்து மூலம் அளித்த பதிலில் மத்திய மகளிர், குழந்தைகள் மேம்பாட்டு அமைச்சர் திருமதி. மேனகா சஞ்சய் காந்தி இத்தகவலைத் தெரிவித்தார்.
(Visitor Counter : 510